stanford-oval/wikipedia huggingface dataset:
Jouni Viitanen

Jouni Viitanen (s. 2. marraskuuta 1982 Mänttä) on suomalainen kilpa-aerobikkaaja. Hän on kaksinkertainen maailmanmestari, ensimmäisen kerran 2007 ja toisen kerran 2009. Hänellä on myös lukuisia muita arvokisamitaleja, muun muassa kolme EM-kultaa, MM-pronssia 2006 ja MM-hopeaa 2005.
Kilpailu-uransa lisäksi Viitanen on toiminut laajasti valmennus-, media- ja asiantuntijatehtävissä. Hän on perustanut  Polte-nimisen kuntosalin Tampereelle, joka on Euroopan suurin toiminnallinen kuntosali. Viitanen on kouluttanut liikunta-alan ammattilaisia erilaisissa sertifiointikoulutuksissa, osallistunut yritysten hyvinvointivalmennusten ja tyhy-toiminnan suunnitteluun ja toteuttamiseen. Lisäksi hän toimii Revolution Training Oy:n Teamin toteuttavana vastuuvalmentaja ja valmentaa tässä toimessa ammattijääkiekkoilijoita. Hänen valmennuksessaan ovat olleet muun muassa viisi 2017 vuoden NHL varausta, NHL, KHL ja AHL pelaajia.
Jouni Viitanen on naimisissa Niina Viitasen kanssa ja heillä on yksi lapsi.
Aiheesta muualla

Revolution Training Oy
Raimo Tiilikainen

Raimo Taisto Johannes Tiilikainen (13. huhtikuuta 1939 Helsinki – 18. tammikuuta 2023 Espoo) oli suomalainen upseeri ja kansanedustajana toiminut poliitikko.
Työura

Tiilikainen toimi Merivoimien sukeltajakurssin koulutusupseerina ja johtajana vuosina 1962–1967, Miinalaiva Keihässalmen päällikkönä vuosina 1967–1970, opiskeli Sotakorkeakoulussa vuosina 1970–1973 suorittaen yleisesikuntaupseerin tutkinnon, työskenteli toimistopäällikkönä Merivoimien esikunnassa vuosina 1974–1977, miinalaivueen komentajana vuosina 1977–1980, toimistopäällikkönä Rajavartiolaitoksen esikunnassa vuosina 1980–1988 ja Saaristomeren merivartioston komentajana vuosina 1988–1994. Lisäksi hän toimi Suomen Meripelastusseuran toiminnanjohtajana vuosina 2000-2003.   Sotilasarvoltaan hän oli kommodori.
Tiilikainen toimi kansanedustajana ajalla 24. maaliskuuta 1995 – 23. maaliskuuta 1999 edustaen Uudenmaan läänin vaalipiiriä ja kuului Ruotsalaiseen eduskuntaryhmään.
Suuren yleisön tietoisuuteen Tiilikainen tuli johtaessaan M/S Estonian pelastustöitä Saaristomerellä vuonna 1994. Viron presidentti Lennart Meri palkitsi Tiilikaisen Marianmaan ritarikunnan I luokan kunniamerkillä eli suurristillä vuonna 1995.  Vuonna 1997 Suomen Meripelastusseura nimesi Tiilikaisen kunniameripelastajaksi.
Yksityiselämä

Tiilikainen oli naimisissa Virpi Tiilikaisen kanssa vuodesta 1965 aina kuolemaansa saakka.
Tiilikainen on haudattu Kappelin hautausmaalle Espooseen.
Aiheesta muualla

Raimo Tiilikaisen muistokirjoitus Helsingin Sanomissa
Jikji

Kirjan painolaatta.
Jikji eli Munkki Baegunin antologia Suurten Pappien opetuksista Buddhan hengen tunnistamiseksi mietiskelemällä on korealainen buddhalainen teos. Teos on painettu Goryeo-dynastian aikana vuonna 1377, ja se on maailman vanhin säilynyt kirja, joka on painettu käyttäen metallisia painolaattoja. UNESCO on sisällyttänyt Jikjin Maailman muisti -ohjelmaan.
Jikji painettiin Heungdeokin temppelissä 78 vuotta ennen Gutenbergin Raamattua, joka painettiin vuosina 1452–1455. Huomattava osa Jikjistä on kadonnut ja vain sen viimeinen osa on säilynyt. Tätä kappaletta säilytetään Ranskan kansalliskirjastossa.
Kirjoittaja

Jikjin kirjoitti buddhalainen munkki Baegun (1298–1374, buddhalaiselta nimeltään Gyeonghan). Baegun työskenteli Angukin ja Shingwangin temppelien pääpappina Haejussa. Jikji julkaistiin kahtena osana Seongbulsanissa 1372. Baegun kuoli Chwiamin temppelissä Yeojussa 1374.
Sisältö

Jikji muodostuu kokoelmasta otteita kunnioitetuimpien munkkien opetuksista useiden sukupolvien ajalta. Teos kirjoitettiin buddhalaisuuden oppaaksi. Teos kuvaa Japanin zen-buddhalaisuuden edeltäjän seonin perusteet.
Jikji koostuu kahdesta osasta. Metallipainosta säilytetään Ranskan kansalliskirjastossa. Teoksesta on repeytynyt viimeisen osan ensimmäinen sivu. Chwiamsan temppelissä valmistettu puupainos Jikjistä on täydellinen kappale. Sitä säilytetään Korean kansalliskirjastossa, Jangsagakin ja Bulgapin temppeleissä sekä Korean akatemiassa.
Painaminen

Jikjin viimeisellä sivulla on kuvattu sen painamisen tiedot. Teos valmistettiin kuningas U:n kolmantena vuonna (heinäkuussa 1377) Heungdeokin temppelissä Cheongjussa. Alun perin Jikji koostui kahdesta osasta ja yhteensä 307 luvusta, mutta metallipainoksen ensimmäinen osa on kadonnut.
Baegunin oppilaat Seoksan ja Daldam auttoivat Jikjin valmistamisessa, samoin kuin naismunkki Myodeok.
Säilynyt metallilaatalla painettu teos on kooltaan 24,6 × 17,0 cm.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jikji
Kuva teoksesta vuodelta 1377.
Käännös suomeksi
Joe Alaskey

| Joe Alaskey> Henkilötiedot |
| --- | --- |
Koko nimi:  Joseph Francis Alaskey
Syntynyt: 17. huhtikuuta 1952 Troy, New York, Yhdysvallat
Kuollut: 3. helmikuuta 2016 (63 vuotta) Green Island, New York, Yhdysvallat
Näyttelijä
Aktiivisena:  1981–2016
Merkittävät roolit:  Topi Sorsa (Tiny Toons) Repe Sorsa (Duck Dodgers) Väiski Vemmelsääri (Looney Tunes: Taas kehissä) Tipi (Looney Tunes) Sylvesteri (Looney Tunes)
Palkinnot
 Daytime Emmy 2004 Repe Sorsa on Duck Dodgers 
Aiheesta muualla
www.joealaskey.com
IMDb 
Elonet
Joseph Francis ”Joe” Alaskey (17. huhtikuuta 1952 Troy, New York – 3. helmikuuta 2016 Green Island, New York) oli yhdysvaltalainen Daytime Emmyllä palkittu ääninäyttelijä ja koomikko. Hänet tunnettiin erityisesti Billy Westin ohella Mel Blancin seuraajana muun muassa Väiski Vemmelsäären, Repe Sorsan, Tipin ja Sylvesterin äänirooleista.
Elämäkerta

Alaskey syntyi Troyssa, New Yorkissa, mutta muutti jo hyvin nuorena Bostoniin, jossa hän kiinnostui näyttelemisestä. Ennen ääninäyttelemistään animaatioissa, Alaskey toimi 1970-luvulla stand up -koomikkona ja radionäyttelijänä.
Aiheesta muualla

Joe Alaskey Voice Chasersissa (Arkistoitu – Internet Archive) (englanniksi)
Johan Henrik Cygnaeus

Johan Henrik Cygnaeus (31. maaliskuuta 1765 Mäntyharju – 7. heinäkuuta 1814 Rantasalmi) oli suomalainen kirkkoherra, lääninrovasti ja valtiopäivämies.
Cygnaeuksen vanhemmat olivat Porvoon piispa Zacharias Cygnaeus ja hänen ensimmäinen puolisonsa Helena Dorotea Willström. Hän kävi Porvoon lukiota ja pääsi ylioppilaaksi 1781. Cygnaeus opiskeli Turun akatemiassa ja valmistui filosofian kandidaatiksi 1784 ja filosofian maisteriksi 1786. Hänet vihittiin papiksi Porvoon hiippakunnassa 1787.
Cygnaeus oli Viipurilaisen osakunnan kuraattorina 1784–1787 ja Turun akatemian kaunopuheisuuden dosenttina 1787. Hän oli vuodesta 1787 Loviisan kirkkoherrana silloin toimineen isänsä apulaisena ja hän oli sotasairaalan saarnaajana Loviisassa 1788–1789. Vuonna 1791 Cygnaeus oli Porvoon tuomiorovastiksi nimitetyn isänsä apulaisena. Vuonna 1792 hänestä tuli Pietarin ruotsalaisen Katariinan seurakunnan kirkkoherra. Vuonna 1797 Cygnaues vangittiin ja vietiin Moskovaan epäiltynä valtiollisesta vehkeilystä. Hän pääsi kuitenkaan palaamaan takaisin kirkkoherran virkaansa vielä samana vuonna. Vuoden 1797 lopulla Cygnaues matkusti vierailulle isänsä luokse ja kun hän seuraavana vuonna anoi Venäjän keisarilta pidennystä matkustuslupaansa hänet erotettiin kirkkoherran virasta keisarin käskystä. Tämän jälkeen Cygnaeus oli Suomessa Rantasalmen kirkkoherrana vuodesta 1799 alkaen. Hän oli vt. lääninrovastina 1802 ja vakinaisena lääninrovastina 1803–1813. Cygnaues osallistui valtiopäivämiehenä Porvoon valtiopäiville 1809. Hän sai rovastin arvon vuonna 1800.
Johan Henrik Cygnaeus oli naimisissa vuodesta 1800 Hedvig Maria Collanin (k. 1844) kanssa jonka isä oli Rantasalmen kappalainen Claes Collanus (1721–1790). Heidän poikansa Zachris Cygnaeus (1808–1854) toimi Vaasan lääninhallituksen venäjän kielen kääntäjänä ja Vaasan yläalkeiskoulun venäjän kielen opettajana. Johan Henrik Cygnaeuksen veli oli Porvoon ja myöhemmin Pietarin alueen luterilaisten seurakuntien piispana toiminut Zacharias Cygnaeus nuorempi.
Teoksia

Bei der Beerdigung des Herrn Carl Theodor Dahlgren, weiland ehemaligen Privat-Sekretärs bei der Königl. Schwedischen Gesandschaft zu St. Petersburg, wurde am 13ten November des 1797sten Jahrs geredet, über 1 Joh. 3 Cap. 2 V. von Mag. Johann Heinrich Cygnäus, Pastor an der Schwedischen St. Catherinen-Kirche. St. Petersburg : gedruckt in der privilegierten Breitkofschen Buchdruckerei, 1797
Joseph Befe Ateba

Joseph Befe Ateba (25. huhtikuuta 1962 Nkoabe – 4. kesäkuuta 2014 Pretoria, Etelä-Afrikka) oli kamerunilainen roomalaiskatolinen piispa. Hänet vihki papiksi Yaoundéen Jean Zoa 20. kesäkuuta 1987. Hänet nimitettiin Kribin hiippakunnan johtoon 19. kesäkuuta 2008, ja piispaksi vihkiminen seurasi 4. lokakuuta. Pääkonsekraattorina toimi Robert Sarah, jota avustivat Simon-Victor Tonyé Bakot ja Jean Mbarga.
Jussi-Pekka Maunuksela

Jussi-Pekka Maunuksela (s. 10. maaliskuuta 1988 Isokyrö) on suomalainen pelaajauransa lopettanut pesäpalloilija. Viimeisimpänä Maunuksela edusti kaudella 2018 Ykköspesiksessä pelannutta Ulvilan Pesä-Veikkoja.
Ulvilan Pesä-Veikkojen lisäksi Maunuksela on edustanut kaudella 2007 alkaneella Superpesis-urallaan myös Manse PP:tä, Seinäjoen JymyJusseja, Nurmon Jymyä, Seinäjoen Maila-Jusseja ja Ulvilan Pesä-Veikkoja. Maunuksela on ulkopelipaikaltaan ykkösvahti, mutta hän pelaa usein myös joukkueensa etenijäjokerina. Vuosina 2007-2013 pelaamissaan 92 Superpesiksen runkosarjaottelussa Maunuksela om lyönyt viisi ja tuonut 52 juoksua sekä kerännyt 322 kärkilyöntiä. Maunuksela on pelannut myös kolme ottelua Superpesiksen pudotuspeleissä vuonna 2013, joissa hän on tuonut kolme juoksua ja kerännyt yhdeksän kärkilyöntiä.
Joe Smith, American

| Joe Smith, American |
| --- | --- |

Ohjaaja:  Richard Thorpe
Käsikirjoittaja:  Allen Rivkin
Perustuu:  Paul Gallicon tarinaan
Tuottaja:  Jack Chertok Dore Schary
Leikkaaja:  Elmo Veron
Lavastaja:  Cedric Gibbons
Pääosat:  Robert Young Marsha Hunt
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   helmikuussa 1942
Kesto:  63 minuuttia
Alkuperäiskieli:  englanti
Budjetti:  236 000 USD
Tuotto:  708 000 USD
Aiheesta muualla
IMDb 
AllMovie
Infobox OKNimi-testi OK: 
Joe Smith, American (Isossa-Britanniassa nimikkeenä Highway to Freedom) on vuonna 1942 ensi-iltansa saanut Richard Thorpen ohjaama yhdysvaltalainen draamaelokuva, jonka pääosissa ovat Robert Young ja Marsha Hunt. Joe Smith, American kertoo sotatarviketehtaan työntekijästä, joka joutuu vihollisvakoojien sieppaamaksi.
Joe Smith, American perustuu Paul Gallicon tarinaan The Adventures of Joe Smith, American (1940), jonka pohjalta Allen Rivkin laati elokuvan käsikirjoituksen. Elokuvan tuottajina olivat Jack Chertok ja Dore Schary, ja elokuvan tuotanto- ja levittäjäyhtiönä oli Metro-Goldwyn-Mayer. Elokuva kuvattiin loka-marraskuussa 1941 Kalifornian Culver Cityssä sijaitsevilla MGM:n studioilla ja Montebellossa pienellä 236 000 dollarin budjetilla. Joe Smith, American sai ensi-iltansa Yhdysvalloissa helmikuussa vuonna 1942. MGM:n merkintöjen mukaan elokuva tuotti maailmanlaajuisesti 708 000 dollaria. Voittoja kertyi MGM:lle 222 000 dollarin verran. Robert Young voitti roolisuorituksestaan National Board of Review -palkinnon parhaasta miespääosasta vuonna 1942.
Näyttelijät

| 0 | 1 | 2 |
| --- | --- | --- |
|  Robert Young  | … |  Joe Smith   |
|  Marsha Hunt  | … |  Mary Smith   |
|  Harvey Stephens  | … |  Freddie Dunhill   |
|  Darryl Hickman  | … |  Johnny Smith   |
|  Jonathan Hale  | … |  Blake McKettrick   |
|  Noel Madison  | … |  Schricker   |
|  Don Costello  | … |  Mead   |
|  Joseph Anthony  | … |  Conway   |
|  William Forrest  | … |  Gus   |
|  Russell Hicks  | … |  herra Edgerton   |
|  Mark Daniels  | … |  Pete   |
|  William Tannen  | … |  Eddie   |
|  Ava Gardner  | … |  neiti Maynard   |
Aiheesta muualla

Joe Smith, American Internet Movie Databasessa (englanniksi)
Joe Smith, American AllMoviessa. (englanniksi)
Joe Smith, American TCM Movie Databasessa (englanniksi)
Jorma (täsmennyssivu)

Jorma viittaa seuraaviin:
Jorma, miehen etunimi
Jorma, väkevä viini
Jorma, Jorma Kaukosen albumi
DJ Jorma, suomalainen muusikko
Jorma, sukunimi:
Arvo Jorma (1893–1973), suomalainen näyttelijä ja laulaja
Bruno Jorma (1882–1956), suomalainen oopperalaulaja ja näyttelijä
Hilja Jorma (1885–1972), suomalainen näyttelijä
Jorma, pieni järvi Kuopiossa
Wikisanakirjassa on tähän liittyvä sananselitys: .
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jorma”, voi hakea sivunnimihaulla, laajalla sivunnimihaulla tai tekstihaulla.
Jorma (järvi)

| Jorma |
| --- | --- |
Valtiot:   Suomi
Paikkakunta:  Kuopio
Koordinaatit:  62°44′16″N, 27°33′43″E
Mittaustietoja
 fiJorma 
Jorma on lampi tai pieni järvi Kuopion Vehmasmäen alueen lähellä Vehmasmäentien ja Vitostien välillä. Jorman rantaviivan pituus on n. 0,7 kilometriä ja suurin syvyys n. 4 m. Jormaan on istutettu planktonsiikaa.
Pyöräily kesäolympialaisissa 1984

Pyöräily
Vuoden 1984 kesäolympialaisten pyöräily järjestettiin 29. heinäkuuta – 3. elokuuta 1984 Los Angelesissa, Yhdysvalloissa. Tämä oli 20. kerta kun laji oli mukana olympialaisten ohjelmassa. Mukana oli 359 osanottajaa 54 eri maasta. Tapahtumia oli kahdeksan. Tämä oli ensimmäinen kerta kun naisille pidettiin tapahtuma olympialaisten pyöräilyssä.
Mitalistit > Miehet > Ratapyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Aika-ajo |  Fredy Schmidtke |  Curt Harnett |  Fabrice Colas |
| Sprintti |  Mark Gorski |  Nelson Vails |  Tsutomu Sakamoto |
| Pisteajo |  Roger Ilegems |  Uwe Messerschmidt |  José Youshimatz |
| Takaa-ajo |  Steve Hegg |  Rolf Gölz |  Leonard Nitz |
| Joukkuetakaa-ajo |  Australia Michael Grenda Kevin Nichols Michael Turtur Dean Woods |  Yhdysvallat David Grylls Steve Hegg Patrick McDonough Leonard Nitz |  Länsi-Saksa Reinhard Alber Rolf Gölz Roland Günther Michael Marx |
Mitalistit > Miehet > Maantiepyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Maantieajo |  Alexi Grewal |  Steve Bauer |  Dag Otto Lauritzen |
| Joukkueaika-ajo |  Italia Marcello Bartalini Marco Giovannetti Eros Poli Claudio Vandelli |  Sveitsi Alfred Achermann Richard Trinkler Laurent Vial Benno Wiss |  Yhdysvallat Ron Kiefel Clarence Knickman Davis Phinney Andrew Weaver |
Mitalistit > Maantiepyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Maantieajo |  Connie Carpenter-Phinney |  Rebecca Twigg |  Sandra Schumacher |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 4 | 3 | 2 | 9 |
| 2. |  Länsi-Saksa | 1 | 2 | 2 | 5 |
| 3. |  Australia | 1 | 0 | 0 | 1 |
| 3. |  Belgia | 1 | 0 | 0 | 1 |
| 3. |  Italia | 1 | 0 | 0 | 1 |
| 6. |  Kanada | 0 | 2 | 0 | 2 |
| 7. |  Sveitsi | 0 | 1 | 0 | 1 |
| 8. |  Ranska | 0 | 0 | 1 | 1 |
| 8. |  Japani | 0 | 0 | 1 | 1 |
| 8. |  Meksiko | 0 | 0 | 1 | 1 |
| 8. |  Norja | 0 | 0 | 1 | 1 |
John Paul Young

| John Paul Young |
| --- | --- |

Henkilötiedot
Syntynyt: 1950 Glasgow, Iso-Britannia
Muusikko
Taiteilijanimi:  John Paul Young 
Tyylilajit:  pop
Levy-yhtiöt:  Albert Productions Hammard Records  I.C. Records 
Aiheesta muualla
johnpaulyoung.com.au
  [ Muokkaa Wikidatassa ] [ ohje ]  
John Paul Young (s. 1950 Glasgow, Iso-Britannia) on australialainen laulaja.
Skotlannissa syntyneen Youngin perhe muutti Australiaan, kun hän oli 11-vuotias. Hänen isänsä soitti pianoharmonikkaa ja äitinsä lauloi. Young aloitti laulamisen Elm Tree -yhtyeessä.
Youngin ensimmäinen single ”Pasadena” ilmestyi vuonna 1972. Young oli mukana Jim Sharmanin ohjaaman rockmusikaalin Jesus Christ Superstar australialaisversiossa.
Young teki yhteistyötä kitaristi Malcolm Youngin isoveljen George Youngin kanssa. George Young ja Harry Vanda tekivät useat John Paul Youngin esittämät kappaleet, kuten ”Yesterday's Hero” (1975), ”I Hate the Music” (1976), ”Standing in the Rain” (1976) ja megahitiksi nousseen ”Love Is in the Air” (1978).
Young esiintyi säännöllisesti ABC:n musiikkiohjelmassa Countdown. Young valittiin 
Australian Recording Industry Associationin (ARIA) kunniagalleriaan vuonna 2009. Elämäkertakirja JPY: The Autobiography julkaistiin vuonna 2019.
Diskografia (valikoima) > Studioalbumit

Hero (1975)
J.P.Y. (1976)
Green (1977)
Love Is in the Air (1978)
Heaven Sent (1979)
The Singer (cover-versioita 1960- ja 1970-luvun rock- ja popmusiikista, 1981)
One Foot in Front (1983)
Now (1996)
In Too Deep (2006)
Diskografia (valikoima) > Kokoelma-albumit

All the Best (1977)
Love Is in the Air (1978)
1974–1979 (1979)
Classic Hits (1988)
Yesterday's Hero (1992)
The Very Best Of (1994)
The Most Of (1997)
Greatest Hits (1997)
I Hate the Music (2009)
Käännös suomeksi
Puruvesi Pop

| Puruvesi Pop |
| --- | --- |
Tyyppi:  Musiikkifestivaali
Tapahtumapaikka:  Kerimäen Sirkuskenttä
Paikkakunta:  Kerimäki, Savonlinna
Ensimmäisen kerran:  2007
Järjestäjä:  Keiku ry
Kotisivut
Puruvesi Pop -festivaali on vuodesta 2007 järjestetty kevyen musiikin tapahtuma Kerimäellä. Festivaalin järjestää Kerimäen iloinen kulttuuri ry (Keiku ry). Puruvesi-Pop on musiikkipainotteinen tapahtuma, joka on suunnattu kaiken ikäisille henkilöille. Puruvesi Pop -festivaalin kävijämäärä on kasvanut vuosittain, vuonna 2013 kävijämäärä oli 3 500 ja vuonna 2014 se oli 5 000 henkeä.
Esiintyjät > 2016

Perjantai 12.8. Chisu, Elastinen, Jätkäjätkät, Raappana, Welmu, Erakossa, Backtage Pass- voittaja.
Lauantai 13.8. Kaija Koo, Kotiteollisuus, J. Karjalainen. Disco, Old Spice, Anna Puu, Backtage Pass- voittaja.
Esiintyjät > 2015

Perjantai 31.7. Daze (DK), Atomirotta, Sanni, New Deadline, Jouni Aslak, Gasellit, Jukka Poika
Lauantai 1.8.  Eppu Normaali, Mokoma, Anssi Kela, Romuttamo, Even Steven, Routaraja, Vihreä Aurinko, Ever Circling Wolves, Poor Fellas, Lightbulb.
Esiintyjät > 2014

Perjantai 1.8. Haloo Helsinki!, Radio Moscow (USA), Popeda, Relentless, Nerve End, The Rhythm & Business Band, Four-Bar System.
Lauantai 2.8. Jenni Vartiainen, Karri Koira & Ruudolf, Virve Rosti & Toyboys, Solonen & Kosola, Dave Lindholm B. Inventive, Jukka Ässä, Poutatorvi, Virranjakaja, Semi Bros.
Esiintyjät > 2013

Perjantai 2.8. Captain Jack (GER), Paprika Korps (POL), JVG, Stepa & Are, Breathe the End, Preerian lapset, Death Generation, Kassu Koponen & Kumarrat,
Lauantai 3.8. Ismo Alanko, Disco, Lipsaset, Nevesis (EST), The Vultones, Hassu Organismi, Ihmeneloset.
Esiintyjät > 2012

Perjantai 3.8. Enemigo, Santa Cruz, Grandeville, Stepa & Are, 7 Stout Clan, Nimetön.
Lauantai 4.8.  Plug, Rockefeller, Speedo, Routaraja, Paula Koivuniemi.
Järjestäminen lopetetaan

Kesien 2016 ja 2018 sääriskien toteutumisen johdosta tapahtuman toteuttamisen taloudelliset edellytykset murenivat ja tapahtuman järjestäminen keskeytettiin.
Aiheesta muualla

www.puruvesipop.com (Arkistoitu – Internet Archive)
www.keiku.fi
Johnny Wayne

Johnny Wayne (vasemmalla)
Johnny Wayne (alun perin John Louis Weingarten, 28. toukokuuta 1918 Toronto, Kanada – 18. heinäkuuta 1990) oli tunnettu kanadalainen koomikko ja komediakäsikirjoittaja. Hän oli parhaiten tunnettu komediaparivaljakon "Wayne ja Shuster" yhteydestä, aisaparinaan Frank Shuster. Heitä pidetään kanadalaisen TV-komedian "isinä" ja he tekivät yhteistyötä 1930-luvulta lähtien, esiintyen näyttämöllä, radiossa ja televisiossa. Wayne kuoli syöpään ja on haudattu kotikaupunkiinsa Torontoon.
Aiheesta muualla

Johnny Wayne Internet Movie Databasessa. (englanniksi)
Jozef Israëls

Jozef Israëlsin muotokuva, Jan Veth.
Jozef Israëls (27. tammikuuta 1824 Groningen, Alankomaat – 12. elokuuta 1911 Haag) oli hollantilainen taidemaalari, piirtäjä, kaivertaja ja kuvittaja.
Israëls aloitti opintonsa Amsterdamissa ja opiskeli myös Pariisissa 1845–1847. Uransa alkuvuosina hän maalasi romanttisia muotokuvia ja perinteisiä historiallisia teoksia, mutta vielä ilman suurta menestystä. Hän siirtyi kuvaamaan hollantilaisia maalaisia ja kalastajia realistisella tyylillä vuodesta 1855 alkaen. Hän muutti Haagiin 1871, ja hänestä tuli Haagin koulukunnan (1860–1900) johtaja. Häntä kutsuttiin "Hollannin Millet'ksi" Jean-François Millet'n mukaan. Israëls maalasi öljyväreillä ja vesiväreillä, ja hän oli myös taitava kaivertaja. Hänen poikansa Isaac oli impressionistinen taidemaalari.
Aiheesta muualla

Kuvia tai muita tiedostoja aiheesta Jozef Israëls Wikimedia Commonsissa
Johnny Vulture at Club Nightmare

| Johnny Vulture at Club Nightmare Vulture Club |
| --- | --- | --- |

Split-albumin tiedot
 Julkaistu: 2009
 Tyylilaji: psychobilly
 Kesto: 09.16
 Levy-yhtiö: Jungle Records
Vulture Clubin muut julkaisut
| Roadkill Cafe 2008 | Johnny Vulture at Club Nightmare 2009 | Mary Had a Little Lamb 2012 |
Johnny Vulture at Club Nightmare on tanskalaisen Johnny Nightmaren ja suomalaisen Vulture Clubin yhteis-ep, jonka julkaisi porilainen Jungle Records tammikuussa vuonna 2009. Kuuden kappaleen ep sisältää kolme kappaletta kummaltakin orkesterilta.
Kappaleet

Vultures Above-Hell Below
Desert Craze
Dagger Love
Firefirefire
Love is a Nightmare, Johnny
Dead Champagne
Jouhki

Jouhki voi tarkoittaa seuraavaa:
Elina Jouhki (k. 2015), suomalainen triathlonisti ja pyöräilijä
Kaisa Jouhki (s. 1980), suomalainen laulaja Battlelore-yhtyessä
Pauli Jouhki, igumeeni Pietari (1910–1980), Konevitsan luostarin johtaja 1944–1954
Tapio Jouhki (s. 1945), suomalainen insinööri, yritysjohtaja ja kauppaneuvos, suunnistaja
Jouhkien sijoittajasuku, tunnettu Thomeston ja Thominvest Oy:n omistajina
Kata Jouhki, o.s. Brofeldt (1921–2008), metsänhoitaja, metsäneuvos, Suomen Partiolaisten ensimmäinen puheenjohtaja, Leo Jouhkin puoliso
Leo Jouhki (1918–1991), metsänhoitaja, Thomeston johtaja, kauppaneuvos
Lauri Juhani (L. J.) Jouhki, ”Mylle” Jouhki (1944–2003), sijoittaja, Thomeston johtaja, Leo Jouhkin poika
Timo Jouhki (s. 1949), sijoittaja, liikemies ja autourheiluvaikuttaja, Leo Jouhkin poika
Juha Jouhki, Thominvest Oy toimitusjohtaja, Biotie Therapies -yhtiön hallituksen puheenjohtaja, L. J. Jouhkin poika
Joonas Uimonen

| Joonas Uimonen> Henkilötiedot |
| --- | --- |
Syntynyt: 17. elokuuta 1998 (ikä 26) Hämeenlinna, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  95 kg
Seura
Seura:  Unia Oświęcim
Sarja:  Polska Hokej Liga
Pelaajaura
Pääsarjaura:  2019–
Aik. seurat:  Pelicans (Champions HL) Peliitat (Mestis) FPS (Mestis) Budapest Jégkorong Akadémia HC (Erste Liga)
Joonas Jussi Veikko Uimonen (s. 17. elokuuta 1998 Hämeenlinna) on suomalainen jääkiekkopuolustaja, joka pelaa Puolan Polska Hokej Ligan Unia Oświęcimissa.